Vita:Diósgyőr-vasgyári evangélikus templom

message: Nem lenne jó valahogyan jelezni a címben, hogy melyik településen található? Mondjuk bizonytalan vagyok, mi lenne a jó megoldás: Vasgyári evangélikus templom (Miskolc), Vasgyári evangélikus templom (Diósgyőr)? Talán inkább az első. – Tkarcsi vita 2010. június 9., 14:36 (CEST)
replies: text: Nem tudom. Ez akkor sok más ilyen jellegű változtatást vonna maga után, pl. csak Miskolc esetén a diósgyőri, a hejőcsabai, görömbölyi stb. intézményeknek is változtatni kellene a nevét. Hasonló lenne a helyzet a kispesti, újpesti, erzsébetvárosi stb. esetén, nyilván nem csak templomokra gondolok. Az említett városrészeknek önálló szócikke van (Vasgyárnak még csak lesz, de lesz!), azonkívül a szócikkek első sorában szerepel a Miskolc megjelölése. Azt javasolnám, hogy maradjon így!  … szalax vita 2010. június 12., 19:19 (CEST)
Bocs, nem, egyáltalán nem lennék ennyire radikális. A felsorolt példák mind abszolút egyedi városrésznevek. És szerintem mind önálló település is volt valaha. Egyébként még a Miskolc szócikkből sem derül ki egyértelműen, hogy lenne ilyen városrésze Miskolcnak. Tehát szerintem az egyediség hiánya az igazi probléma. És azt hiszem, ezt igazolja a gyülekezet neve is: Diósgyőr-Vasgyári Evangélikus Egyházközség. Megkockáztatom: a Vasgyár névből a nem miskolciak 99%-ának az sem esik le, hogy itt egy városrészről van szó, nemhogy az, hogy ezt Miskolc közigazgatási határain beül keressék. Az átnevezési javaslatom tehát a fenti példákra nem, csak erre a cikkre áll. Mit gondolsz? – Tkarcsi vita 2010. június 12., 19:50 (CEST)

text: Átnevezve. Remélem, azért belátod, hogy súlyos hiányosságaid vannak Vasgyár ügyben?  Ha elkészítem a Vasgyári kolónia szócikket, kötelezni foglak az elolvasására!  Komolyra fordítva: én ott nőttem fel, 5 és 25 éves korom között éltem a Vasgyárban. Sajnos a körülmények mára eléggé megváltoztak a régihez képest – nem előnyösen. A városrész hivatalos neve egyébként Diósgyőr-Vasgyár (talán), de a helybeliek nem használják, a Vasgyár a megszokott. A nosztalgia azért megmaradt.  … szalax vita 2010. június 13., 21:25 (CEST)
replies: text: : Köszi szépen. Mindenképpen pótolni fogom.  Viszont szerintem jó lenne a Miskolc szócikkben tisztázni azt, hogy milyen városrészei vannak a városnak. Pillanatnyilag 18 szerepel. De pl. ez a lista 19 városrészi önkormányzatot sorol fel. És Vasgyár egyikben sem szerepel... – Tkarcsi vita 2010. június 14., 15:17 (CEST)
Nem csak az városrész, ami hivatalosan is az, némelyik elég önkényesen lett kijelölve, illetve több „köznyelvi” városrészt vontak össze egy „hivatalos” városrésszé (már a nevéből is látszik, hogy a „Avas-Kelet–Népkert–Petneházy bérházak” városrész nem egészen egy egység…) A Vasgyárat mindenki tudja Miskolcon, hogy hol van, állítom, hogy többen tudják megmutatni a térképen, mint Ruzsint vagy Berekalját. A részleteknek meg nem a címből kell kiderülnie, hanem a cikkből, a cím a közkeletű név kell, hogy legyen (hogy ez most Vasgyár vagy Diósgyőr-Vasgyár a templom esetében, nem tudom, nem arra lakom). Alensha 2011. február 18., 22:53 (CET)
Különben már maga a magyar templomok kategória is tele van ilyenekkel, hogy Deák téri evangélikus templom, Fasori evangélikus templom, Árpád téri református templom, Kecske-templom, Szent Ilona-kápolna (ennél speciel a cikkből se derül ki a település) és nekem a településnévvel ellátottakból se mindig világos (pl. Lónya az falu vagy város vagy valaminek a városrésze?) Alensha 2011. február 18., 22:56 (CET)
thread_title:  Átnevezés